
[sagatavots Rīgā, 01.07.2026., aktualizēts 17.08.2026.]
Poētiskais Robotisms. AERO
2026. gada 22. augusts – 18. oktobris
Latvijas Nacionālā mākslas muzeja galvenā ēka / Kupola zāle (5. stāvā)

Jaņa Rozentāla laukums 1, Rīga

No 2026. gada 22. augusta līdz 18. oktobrim Latvijas Nacionālā mākslas muzeja galvenās ēkas Kupola zālē (Jaņa Rozentāla laukumā 1, Rīgā) norisināsies mākslinieču dueta “Poētiskais Robotisms” (Laura Prikule un Eva Vēvere) veidota izstāde “AERO”.
Kas notiek, kad izstādes skatītājs kļūst par līdzdarbīgu tās dalībnieku? Kā viens mākslas darbs var pārtapt nebeidzamās variācijās? Kā aktīva jaunrade var izcelt mūsdienīga muzeja daudzos uzdevumus?

Šos jautājumus uzdod “AERO” – mainīgu veidolu izstāde LNMM Kupola zālē. Tā ir jaunas formas interaktīva līdzdalības instalācija, kas rada dzīvas un dinamiskas mākslas situācijas. “AERO” centrā ir mākslinieču klātbūtne – Laura Prikule un Eva Vēvere izstādes laikā turpinās to pilnveidot, izmantojot līdzradīšanas un performatīvās prakses. Skatītāja un mākslinieka izpausmes saplūdīs vienotā laukā. “AERO” raksturs paredz, ka daļa ekspozīcijas objektu ir pārvietojami un pārveidojami. Ik nedēļu apmeklētājiem atklāsies cits skatpunkts – divu mēnešu garumā izstāde piedzīvos mainīgas, vizuāli atšķirīgas versijas, un noslēgumā skatītāji sastaps liecības no tās attīstības gaitas.
Konceptuāli “AERO” pievēršas sistēmas, laika un spēles attiecībām. Izstāde ir telpa ar abstraktu un absurdu struktūru, ko caurvij “(mākslas) varoņa ceļa” motīvs, adaptējot ikonisko 12 posmu stāstniecības modeli eksperimentālā mākslas praksē. Poētiskais Robotisms saka: ““Mākslas varonis” ir ikviens, kas gatavs riskēt mākslā, lai iepazītu pats sevi no jauna. Šis ir ceļš, kurā maldoties piedzīvot negaidītus atklājumus un atrast sabiedrotos.” Vienlaikus pati instalācija darbojas kā telpiski mainīgs mehānisms, ko darbina priekšmetu un cilvēku mijiedarbība, – apmeklētāji ir līdzradītāji, papildinot realitāti ar subjektīvās pieredzes un izvēļu slāņiem. “AERO” pakāpeniski piedzīvo izmaiņas, priekšmeti un notikumi tajā parādās, pārveidojās un izzūd.
Poētiskais Robotisms ir koncepts, kas tika atklāts 2009. gadā mākslinieču Lauras Prikules un Evas Vēveres radošajā dialogā. Tā ir pastāvīgā attīstībā esoša ideju plūsma, uztveres veids un radošo prakšu kopums. Ar instalāciju, performanču un tekstu palīdzību Poētiskais Robotisms pēta robežu starp dzīves spontānajiem (poētiskajiem) un automātiskajiem (robotiskajiem) aspektiem. Tas reflektē par ikdienišķo un netveramo, izmantojot ģeometriskas formas, lai strādātu ar daudzslāņu idejām. Tas tiecas paplašināt uztveres lauku, izzinot jaunas teritorijas un veidojot tiltus starp “mākslu” un “nemākslu”.

Izstādes kuratore:

Katrīna Vastlāve, Komunikācijas daļas vadītāja / Latvijas Nacionālais mākslas muzejs

T: (+371) 67 716 102, GSM: (+371) 29 240 762, E: Katrina.Vastlave@lnmm.gov.lv
SAISTĪTIE PASĀKUMI:

* 26. augustā,
plkst. 11.00–14.00
Mākslinieku klātbūtne: 
2., 9., 16., 23.,
Poētiskais Robotisms. AERO MIKRORITUĀLI
30. septembrī
Aicinām uz mākslinieču klātbūtnes sesijām izstādē “Poētiskais Robotisms. AERO” muzeja Kupola zālē, kad to būs iespējams piedzīvot jaunos veidos kopā ar autorēm, vērojot vai piedaloties.

AERO MIKRORITUĀLU laikā notiek dažādas izstādes pieredzi paplašinošas darbības, ko īsteno mākslinieces Eva Vēvere un Laura Prikule vai citas speciāli uzaicinātas personas – performanti un aktivizatori. Sīkāka informācija par plānoto procesu parādās dažas dienas iepriekš muzeja sociālajos tīklos.

Mikrorituāli var būt īsāki vai garāki, spontāni, ritmiski, balstīti vizuālā, taktilā, audiālā vai citā sensorā pieredzē. Tā var būt arī īsa saruna ar kādu, sēžot šūpuļtīklā, vai vadīta krāsu meditācija. Katru reizi process ir citāds. Tā saturs balstās visu iepriekš notikušo mikrorituālu seansos.

Mikrorituāli ir paredzēti, lai iedziļinātos izstādes idejā un darbos un iepazītu tos, izmantojot visdažādāko uztveres līdzekļu arsenālu. Norises laikā apmeklētājs var novērot, kā laikmetīgās mākslas procesi un mūsdienām raksturīgais dzīves ātrums dabiski savienojas un pārklājas ar muzeja ierastajām darbībām un laika ritumu.

Ja vēlaties piedzīvot mikrorituāla procesu savā grupā – ģimenes, draugu, kolēģu lokā –, lūgums sazināties iepriekš ar muzeja pārstāvjiem.

Mērķauditorija: jaunieši, pieaugušie, seniori. Aicināti visi interesenti!

Pasākuma valoda: latviešu

Norises vieta: LNMM galvenā ēka / Kupola zāle (5. stāvā)

Dalības maksa: ieejas biļete izstādē. Gada biļetes īpašniekiem dalība pasākumā ir bez maksas

Vietu skaits neierobežots

Iepriekšēja pieteikšanās nav nepieciešama

Papildu informācija: ekskursijas@lnmm.gov.lv, (+371) 67 324 461

* 29. augustā
plkst. 14.00
Tikšanās ar māksliniecēm: Poētiskais Robotisms. AERO
Aicinām uz tikšanos ar māksliniecēm Evu Vēveri un Lauru Prikuli izstādē “Poētiskais Robotisms. AERO”, kuras laikā būs iespēja iepazīt tās tapšanas procesu, idejiskās ieceres un plašāko Poētiskā Robotisma projektu, kas jau vairāk nekā 15 gadus attīstās kā nepārtraukta mākslinieciskā izpēte.
Pasākumā Eva Vēvere un Laura Prikule vedīs apmeklētājus cauri izstādei, atklājot, kā veidojušies darbi un telpiskās instalācijas, kā arī dalīsies pārdomās par attiecībām starp intuitīvo un sistēmisko, poētisko un automātisko. Tāpat sarunā tiks aplūkoti jautājumi par procesa nozīmi laikmetīgajā mākslā un sadarbību kā radošu metodi, atklājot nianses un stāstus, kas ne vienmēr ir nolasāmi ekspozīcijā, bet būtiski papildina tās pieredzi.
Mērķauditorija: jaunieši, pieaugušie, seniori. Aicināti visi interesenti!

Pasākuma valoda: latviešu

Norises vieta: LNMM galvenā ēka / Kupola zāle (5. stāvā)
Norises ilgums: 40–60 minūtes

Dalības maksa: ieejas biļete izstādē. Gada biļetes īpašniekiem dalība pasākumā ir bez maksas

Vietu skaits neierobežots

Iepriekšēja pieteikšanās nav nepieciešama

Papildu informācija: ekskursijas@lnmm.gov.lv, (+371) 67 324 461

* 3. septembrī
plkst. 11.00
Senioru rīts muzejā: Poētiskais Robotisms. AERO
Gaidīsim uz tikšanos ar apvienības “Poētiskais Robotisms” māksliniecēm Evu Vēveri un Lauru Prikuli, lai nesteidzīgā atmosfērā iepazītu izstādi “AERO”.
Izstādes pamatā ir ideja par mākslu kā nepārtrauktu procesu, kurā skatītājs ir līdzdalīgs, un katrs viedoklis, skatiens vai žests ietekmē kopējo lauku. Mākslinieces bieži mijiedarbojas ar dažādām sabiedrības grupām, veidojot projektus, kas reflektē par laiku un tā plūdumu. Arī šajā tikšanās reizē klātesošajiem tiks piedāvāts iesaistīties dialogā, lai kopīgi atklātu ko jaunu.
Pasākuma laikā mākslinieces pastāstīs par izstādi, tās tapšanu un Mākslas varoņa piedzīvojumiem, rosinot dalīties savā dzīves pieredzē par veidiem, kā pārvarēt grūtības un šķēršļus. Noslēgumā piedāvāsim “AERO” desertu.

Senioru rīti piedāvā interesentiem nesteidzīgā atmosfērā iedziļināties aktuālo izstāžu mākslas darbos un muzeja speciālista vadībā uzzināt gan par mākslinieku personību, gan sociālo fonu un mākslas kontekstu, kas ietekmējuši viņu daiļradi un izveidojuši attiecīgā autora rokrakstu.

Mērķauditorija: seniori. Norise pieejama cilvēkiem ar kustību traucējumiem

Pasākuma valoda: latviešu

Norises vieta: LNMM galvenā ēka / Kupola zāle (5. stāvā)

Norises ilgums: 40–60 minūtes

Dalības maksa: ieejas biļete izstādē. Gada biļetes īpašniekiem dalība pasākumā ir bez maksas

Vietu skaits neierobežots

Iepriekšēja pieteikšanās: ekskursijas@lnmm.gov.lv, (+371) 67 324 461

* 20. septembrī
plkst. 11.00
Darbnīca ģimenēm ar bērniem: Kā tu justos kā mākslas varonis?

Aicinām uz AERO darbnīcu ar māksliniecēm Evu Vēveri un Lauru Prikuli izstādē “Poētiskais Robotisms. AERO”, kurā ikviens varēs to iepazīt praktiski, radošā darbā izmantojot Poētiskā Robotisma metodes. Tās balstītas jau vairāk nekā 15 gadus ilgā mākslinieciskās izpētes procesā, attīstot vizuālo valodu, kuras pamatā ir ģeometriskas figūras, burti, cipari un tīras krāsas. Darbnīcas laikā katram būs iespēja iziet izstādes ceļu, iejūtoties kāda mākslas varoņa tēlā, un izgatavot īpašu AERO masku.

Apmeklētāji tiek aicināti uzdot jautājumus, iesaistīties sarunā un iepazīt izstādi no autoru skatpunkta, atklājot nianses un stāstus, kas ne vienmēr ir nolasāmi ekspozīcijā, bet būtiski papildina tās pieredzi.

Mērķauditorija: ģimenes ar bērniem. Aicināti visi interesenti!

Pasākuma valoda: latviešu

Norises vieta: LNMM galvenā ēka / Kupola zāle (5. stāvā)

Norises ilgums: 90 minūtes

Dalības maksa: ieejas biļete izstādē. Gada biļetes īpašniekiem dalība pasākumā ir bez maksas

Materiāli līdzņemšanai: visi materiāli tiks nodrošināti

Nepieciešama iepriekšēja pieteikšanās, aizpildot anketu
Papildu informācija: ekskursijas@lnmm.gov.lv, (+371) 67 324 461

INTERNETA RESURSI:

https://lnmm.gov.lv
FACEBOOK: Latvijas Nacionālais mākslas muzejs
X: @LNMM_muzejs
INSTAGRAM: @makslasmuzejs 
YOUTUBE: MĀKSLAS MUZEJI / LNMMvideos
#lnmm

#MansMuzejs

Latvijas Nacionālā mākslas muzeja galvenā ēka / Jaņa Rozentāla laukums 1, Rīga

DARBA LAIKS:

Otrdienās, trešdienās, ceturtdienās 10.00–18.00, kase 10.00–17.30

Piektdienās 10.00–20.00, kase 10.00–19.30

Sestdienās, svētdienās 10.00–17.00, kase 10.00–16.30

Pirmdienās slēgts

Muzejs ir slēgts oficiālajās svētku dienās: 1. janvārī, Lielajā Piektdienā, Lieldienās, Līgo un Jāņu dienās (23.–24. jūnijā), Ziemassvētkos (25.–26. decembrī), 31. decembrī.
BIĻEŠU CENAS:
NB! (ar šo biļeti ir iespējams apskatīt arī pastāvīgo ekspozīciju)

Pieaugušie:
7,00 EUR

Skolēni, studenti, pensionāri:
3,50 EUR

Ģimenes biļete (1–2 pieaugušie ar 1–4 bērniem vai viena daudzbērnu ģimene): 12,00–20,00 EUR

Gada biļetes īpašniekiem izstādes apskate bez maksas.

Apmeklētājiem grupā virs 10 personām (neieskaitot grupas vadītāju – pedagogu vai gidu), piemēro 20% atlaidi. Grupas vadītājam ieeja bez maksas.

Bezmaksas ieeja (uzrādot atbilstošu dokumentu): pirmsskolas vecuma bērniem; bāreņiem un bez vecāku gādības palikušiem bērniem; dienas aprūpes centra, krīzes centra un speciālo izglītības iestāžu audzēkņiem; bērniem, kas ievietoti sociālās rehabilitācijas centrā, un tos pavadošajām personām (viens pedagogs vai viena persona uz 10 bērniem vai audzēkņiem); personām līdz 18 gadu vecumam ar invaliditāti; personām ar I un II invaliditātes grupu; vienai personai, kas pavada personu līdz 18 gadu vecumam ar invaliditāti vai personu ar I invaliditātes grupu; surdotulkam, kas pavada personu ar I, II un III invaliditātes grupu; Latvijas mākslas skolu un mākslas profesionālās vidējās izglītības iestāžu izglītojamiem; Latvijas Mākslas akadēmijas pilna un nepilna laika studentiem; profesionālās vidējās izglītības iestāžu izglītojamiem vai augstskolu studentiem, kas apgūst vai studē vizuālo un lietišķo mākslu, dizainu, kultūras vēsturi, muzeoloģiju, kultūras mantojumu, arhitektūru, restaurāciju, izglītības vai studiju procesa ietvaros; Latvijas Mākslinieku savienības biedriem; Latvijas muzeju darbiniekiem; Starptautiskās muzeju padomes (ICOM) biedriem; Starptautiskās pieminekļu un ievērojamu vietu padomes (ICOMOS) biedriem; LNMM “Drauga kartes” īpašniekiem; muzeja programmu “Brīvprātīgo programma” un “Jauniešu klubs” dalībniekiem; plašsaziņas līdzekļu pārstāvjiem, kas atspoguļo norises muzejā; grupu (ne mazāk par 10 apmeklētājiem) vadītājam (gidam) vai pedagogam; Ukrainas civiliedzīvotājiem; muzeja rīkoto pasākumu apmeklētājiem ikgadējās starptautiskās akcijas “Eiropas Muzeju nakts” un Mūsdienu kultūras foruma “Baltā nakts” laikā, visiem apmeklētājiem pastāvīgās ekspozīcijas apskate katra mēneša pēdējā svētdienā un Starptautiskajā muzeju dienā – 18. maijā.

ATTĒLI MEDIJIEM PIELIKUMĀ (failus augstā izšķirtspējā lūgums pieprasīt atsevišķi)
1.-3.
Publicitātes attēls Lauras Prikules un Evas Vēveres izstādei “Poētiskais Robotisms. AERO”. 2026.
4.-6.
Publicitātes attēls Lauras Prikules un Evas Vēveres izstādei “Poētiskais Robotisms. AERO”. 2026. Foto: Valdis Jansons
Preses materiālu sagatavoja:
Nataļja Sujunšalijeva

Latvijas Nacionālā mākslas muzeja Preses centra vadītāja

T: (+371) 67 357 527, GSM: (+371) 26 593 495

E: pr.service@lnmm.gov.lv
I: https://lnmm.gov.lv
X: www.x.com/LNMM_muzejs

